title: Vykonávacie nariadenie Komisie (EÚ) č. 129/2013 zo 14. februára 2013 , ktorým sa mení a dopĺňa nariadenie (ES) č. 1121/2009, pokiaľ ide o prechodnú vnútroštátnu pomoc, ktorá sa má poľnohospodárom udeliť v roku 2013, a nariadenie (ES) č. 1122/2009, pokiaľ ide o zníženie týkajúce sa dobrovoľnej úpravy priamych platieb v roku 2013

text:
               15.2.2013

               SK

               Úradný vestník Európskej únie

               L 44/2

         VYKONÁVACIE NARIADENIE KOMISIE (EÚ) č. 129/2013
   zo 14. februára 2013,
   ktorým sa mení a dopĺňa nariadenie (ES) č. 1121/2009, pokiaľ ide o prechodnú vnútroštátnu pomoc, ktorá sa má poľnohospodárom udeliť v roku 2013, a nariadenie (ES) č. 1122/2009, pokiaľ ide o zníženie týkajúce sa dobrovoľnej úpravy priamych platieb v roku 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ustanovujú sa niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 142 písm. c) a e),
   keďže:

               (1)

               V súlade s článkom 133a nariadenia (ES) č. 73/2009, vloženým nariadením Európskeho parlamentu a Rady (EÚ) č. 671/2012 (2), môžu určité nové členské štáty udeľovať v roku 2013 prechodnú vnútroštátnu pomoc za podmienok uplatniteľných na doplnkové vnútroštátne priame platby. Z uvedeného dôvodu by sa hlava III kapitoly 2 nariadenia Komisie (ES) č. 1121/2009 z 29. októbra 2009, ktorým sa ustanovujú podrobné pravidlá uplatňovania nariadenia Rady (ES) č. 73/2009, pokiaľ ide o režimy podpory pre poľnohospodárov ustanovené v hlavách IV a V (3), obsahujúca vykonávacie pravidlá pre doplnkové vnútroštátne priame platby, mala zmeniť a doplniť tak, aby zohľadňovala túto prechodnú pomoc.

               (2)

               V článku 10b nariadenia (ES) č. 73/2009, vloženom nariadením (EÚ) č. 671/2012, sa stanovuje mechanizmus dobrovoľnej úpravy priamych platieb v roku 2013. Je preto vhodné zodpovedajúcim spôsobom upraviť článok 79 ods. 1 nariadenia Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva (4).

               (3)

               Nariadenia (ES) č. 1121/2009 a (ES) č. 1122/2009 by sa preto mali zodpovedajúcim spôsobom zmeniť a doplniť.

               (4)

               Opatrenia stanovené v tomto nariadení sú v súlade so stanoviskom Riadiaceho výboru pre priame platby,

         PRIJALA TOTO NARIADENIE:
   Článok 1
   Zmeny a doplnenia nariadenia (ES) č. 1121/2009
   Nariadenie (ES) č. 1121/2009 sa mení a dopĺňa takto:

               1.

               V hlave III sa názov kapitoly 2 nahrádza takto:

                     „Doplnkové vnútroštátne priame platby a prechodná vnútroštátna pomoc“

               2.

               článok 91 sa nahrádza takto:
               „Článok 91
               Koeficient zníženia
               Ak by doplnkové vnútroštátne priame platby alebo prechodná vnútroštátna pomoc v danom sektore prekročili maximálnu úroveň povolenú Komisiou podľa článku 132 ods. 7 alebo článku 133a ods. 5 nariadenia (ES) č. 73/2009, úmerne sa zníži sadzba doplnkových vnútroštátnych priamych platieb alebo prechodnej vnútroštátnej pomoci príslušného sektora s použitím koeficientu zníženia.“

               3.

               Články 93, 94 a 95 sa nahrádzajú takto:
               „Článok 93
               Kontroly
               Nové členské štáty použijú vhodné kontrolné opatrenia na zabezpečenie splnenia podmienok na poskytnutie doplnkových vnútroštátnych priamych platieb a prechodnej vnútroštátnej pomoci, ako sa uvádza v povolení Komisie udelenom v súlade s článkom 132 ods. 7 alebo 133a ods. 5 nariadenia (ES) č. 73/2009.
               Článok 94
               Výročná správa
               Nové členské štáty predložia správu obsahujúcu informácie o opatreniach na zavedenie doplnkových vnútroštátnych priamych platieb a prechodnej vnútroštátnej pomoci do 30. júna roku nasledujúceho po ich zavedení. Správa obsahuje minimálne:

                           a)

                           akékoľvek zmeny okolností ovplyvňujúcich uvedené platby;

                           b)

                           za každú z týchto platieb počet príjemcov, celkovú sumu poskytnutej vnútroštátnej pomoci, počet hektárov, počet zvierat alebo iné jednotky, na ktoré sa poskytla platba, a prípadne sadzbu platieb;

                           c)

                           správu o kontrolných opatreniach uplatnených v súlade s článkom 93.

                     Článok 95
               Štátna pomoc
               Doplnkové vnútroštátne priame platby a prechodná vnútroštátna pomoc, ktoré neboli vyplatené v súlade s povolením Komisie udeleným v súlade s článkom 132 ods. 7 a článkom 133a ods. 5 nariadenia (ES) č. 73/2009, sa považujú za nezákonnú štátnu pomoc v zmysle nariadenia Rady (ES) č. 659/1999 (5).

         Článok 2
   Zmeny a doplnenia nariadenia (ES) č. 1122/2009
   V článku 79 nariadenia (ES) č. 1122/2009 sa odsek 1 nahrádza takto:

      „1.   Zníženia z dôvodu modulácie stanovenej v článkoch 7 a 10 nariadenia (ES) č. 73/2009 a prípadne v článku 1 nariadenia Rady (ES) č. 378/2007 (6), a na rok 2013 v dôsledku dobrovoľnej úpravy stanovenej v článku 10b nariadenia (ES) č. 73/2009, ako aj zníženie z dôvodu finančnej disciplíny stanovenej v článku 11 nariadenia (ES) č. 73/2009 a zníženie stanovené v článku 8 ods. 1 uvedeného nariadenia, sa v súlade s postupom ustanoveným v článku 78 tohto nariadenia uplatňujú na celkovú sumu platieb z rôznych schém podpory uvedených v prílohe I k nariadeniu (ES) č. 73/2009, na ktoré má každý poľnohospodár nárok.

   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 30, 31.1.2009, s. 16.

      (2)  Ú. v. EÚ L 204, 31.7.2012, s. 11.

      (3)  Ú. v. EÚ L 316, 2.12.2009, s. 27.

      (4)  Ú. v. EÚ L 316, 2.12.2009, s. 65.

      (5)  Ú. v. ES L 83, 27.3.1999, s. 1.“

      (6)  Ú. v. EÚ L 95, 5.4.2007, s. 1.“


title: Vykonávacie nariadenie Komisie (EÚ) č. 1136/2011 z  9. novembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               10.11.2011

               SK

               Úradný vestník Európskej únie

               L 292/8

         VYKONÁVACIE NARIADENIE KOMISIE (EÚ) č. 1136/2011
   z 9. novembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 10. novembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. novembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  64,0

                  MA

                  47,8

                  MK

                  61,4

                  TR

                  85,9

                  ZZ

                  64,8

                  0707 00 05

                  AL

                  64,0

                  EG

                  161,4

                  TR

                  135,1

                  ZZ

                  120,2

                  0709 90 70

                  AR

                  61,1

                  MA

                  70,1

                  TR

                  146,8

                  ZZ

                  92,7

                  0805 20 10

                  MA

                  80,2

                  ZA

                  74,4

                  ZZ

                  77,3

                  0805 20 30, 0805 20 50, 0805 20 70, 0805 20 90

                  AR

                  54,5

                  HR

                  10,3

                  IL

                  76,0

                  MA

                  79,7

                  TR

                  81,8

                  UY

                  54,6

                  ZZ

                  59,5

                  0805 50 10

                  AR

                  58,5

                  BO

                  59,5

                  TR

                  67,5

                  ZA

                  40,1

                  ZZ

                  56,4

                  0806 10 10

                  BR

                  231,5

                  CL

                  73,3

                  EC

                  65,7

                  LB

                  291,0

                  TR

                  144,2

                  US

                  268,2

                  ZA

                  80,8

                  ZZ

                  165,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  NZ

                  127,6

                  ZA

                  150,1

                  ZZ

                  103,5

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 75/2013 z  25. januára 2013 , ktorým sa ustanovuje výnimka z nariadenia (ES) č. 951/2006, pokiaľ ide o uplatňovanie reprezentatívnych cien a výšku dodatočných dovozných ciel na niektoré výrobky v sektore cukru a ktorým sa zrušuje vykonávacie nariadenie (EÚ) č. 892/2012, ktorým sa stanovujú reprezentatívne ceny a výška dodatočných dovozných ciel na niektoré produkty v sektore cukru na hospodársky rok 2012/2013

text:
               26.1.2013

               SK

               Úradný vestník Európskej únie

               L 26/19

         VYKONÁVACIE NARIADENIE KOMISIE (EÚ) č. 75/2013
   z 25. januára 2013,
   ktorým sa ustanovuje výnimka z nariadenia (ES) č. 951/2006, pokiaľ ide o uplatňovanie reprezentatívnych cien a výšku dodatočných dovozných ciel na niektoré výrobky v sektore cukru a ktorým sa zrušuje vykonávacie nariadenie (EÚ) č. 892/2012, ktorým sa stanovujú reprezentatívne ceny a výška dodatočných dovozných ciel na niektoré produkty v sektore cukru na hospodársky rok 2012/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s článkom 4,
   keďže:

               (1)

               Výška reprezentatívnych cien a dodatočných ciel uplatniteľných na dovoz bieleho a surového cukru a určitých sirupov na hospodársky rok 2012/2013 sa stanovila vo vykonávacom nariadení Komisie (EÚ) č. 892/2012 (2).

               (2)

               V článku 141 ods. 2 nariadenia (ES) č. 1234/2007 sa ustanovuje, že dodatočné dovozné clá sa neuložia, ak je nepravdepodobné, že by dovozy narušili trh Spoločenstva, alebo ak by účinky boli neprimerané plánovanému cieľu.

               (3)

               Počas dlhého časového obdobia boli ceny cukru na trhu Únie oveľa vyššie ako referenčná cena a na základe súčasných predpokladov v oblasti trhu sa neočakáva, že ceny cukru na svetovom trhu by sa znížili na také úrovne, aby pri absencii dodatočných ciel, berúc do úvahy súčasné dovozné clá, dovoz cukru narušil trh s cukrom v EÚ. Za týchto okolností, pri pomerne vysokých cenách na svetových trhoch, nie je pravdepodobné, že by dovoz výrobkov z cukru, na ktoré sa vzťahuje článok 36 ods. 1 nariadenia Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (3), narušil trh Únie, a preto by sa nemali uložiť žiadne dodatočné clá na takýto dovoz. Berúc do úvahy princípy svetových trhov s cukrom a trhov s cukrom v Únii nie je pravdepodobné, že sa situácia výrazne zmení počas ďalších dvoch hospodárskych rokov, t. j. až do konca kvótového režimu Únie. Komisia neustále monitoruje trh s cukrom a ak je to potrebné, prijme akékoľvek vhodné opatrenia.

               (4)

               Pokiaľ neboli uložené dodatočné clá, nie je nutné stanoviť reprezentatívne ceny, ktoré sa používajú na ich výpočet.

               (5)

               Potom je vhodné uplatňovať do konca hospodárskeho roku 2014/2015 výnimku z článku 36 nariadenia (ES) č. 951/2006.

               (6)

               Vykonávacie nariadenie Komisie (EÚ) č. 892/2012 by sa preto malo zrušiť.

               (7)

               Riadiaci výbor pre spoločnú organizáciu poľnohospodárskych trhov nepredložil svoje stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Odchylne od ustanovení článku 36 nariadenia (ES) č. 951/2006 sa dodatočné dovozné clá nebudú uplatňovať na výrobky uvedené v dotknutom článku do 30. septembra 2015.
   Článok 2
   Vykonávacie nariadenie (EÚ) č. 892/2012 sa zrušuje. Naďalej sa však uplatňuje na dodatočné clá uložené pred nadobudnutím účinnosti tohto nariadenia.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 263, 28.9.2012, s. 37.

      (3)  Ú. v. EÚ L 178, 1.7.2006, s. 24.